PRITARTA

Vilniaus Jono Basanavičiaus progimnazijos tarybos

2014 m. vasario 19 d.

protokolo Nr. 6 nutarimu

PRITARTA

Vilniaus miesto savivaldybės

administracijos direktoriaus

2014 m. birželio 18 d.

įsakymu Nr. A30-2486

PATVIRTINTA

Vilniaus Jono Basanavičiaus progimnazijos

direktoriaus 2014 m. vasario 14 d.

įsakymu Nr. V-40

**VILNIAUS JONO BASANAVIČIAUS PROGIMNAZIJOS**

**STRATEGINIS PLANAS**

**2014 - 2018 METAMS**

**Turinys**

 **Įvadas** ...................................................................................................................... 3

1. Bendrosios žinios ............................................................................................ 3
2. Bendrosios nuostatos ...................................................................................... 4
3. Išorinė analizė (PEST) .................................................................................... 6
4. Vidinė analizė ................................................................................................. 7
5. SSGG analizės suvestinė ................................................................................. 17
6. Strateginės išvados........................................................................................... 18
7. Mokyklos strategija ......................................................................................... 20
* Vizija ........................................................................................................... 20
* Misija ........................................................................................................... 20
* Filosofija ...................................................................................................... 20
* Strateginis tikslas ......................................................................................... 20
1. Strateginio tikslo įgyvendinimas....................................................................... 21
2. Plano stebėsenos sistema .................................................................................. 31

**ĮVADAS**

Progimnazijos strateginio plano paskirtis – efektyviai ir tikslingai organizuoti ir valdyti progimnazijos veiklą, atsižvelgiant į šiuolaikinės visuomenės kaitą, numatyti, kaip bus įgyvendinami ugdymo veiklai keliami reikalavimai, telkti progimnazijos bendruomenę aktualioms problemoms spręsti.

Strateginis planas parengtas, vadovaujantis lygių galimybių, demokratiškumo, tęstinumo, atsakomybės principais ir vertybėmis.

Kuriant strateginį planą, buvo atsižvelgta į Lietuvos Respublikos Švietimo įstatymą, Lietuvos Respublikos Valstybinės Švietimo strategijos 2013 – 2022 m. nuostatas ir įgyvendinimo programą, išorės vertinimo išvadas, formaliojo švietimo ugdymo planus ir programas, mokyklos socialinę aplinką, mokyklos veiklos įsivertinimo grupės išvadas, mokyklos savivaldos institucijų siūlymus bei turimus išteklius.

Mokyklos strateginį planą rengė direktoriaus įsakymu sudaryta darbo grupė (2013-05-06 Nr. V-195).

1. **BENDROSIOS ŽINIOS**

Progimnazijos oficialusis pavadinimas – Vilniaus Jono Basanavičiaus progimnazija. Progimnazija įregistruota Lietuvos Respublikos juridinių asmenų registre, kodas – 302523034.

Vilniaus miesto savivaldybės tarybos 2010 m. gegužės 26 d. sprendimu Nr. 1 – 1559 Vilniaus Jono Basanavičiaus vidurinė mokykla reorganizuota į Vilniaus Jono Basanavičiaus pagrindinę mokyklą ir Vilniaus Jono Basanavičiaus gimnaziją. Vilniaus miesto tarybos 2011 m. liepos 13 d. sprendimu Nr. 1 – 149 „Dėl Vilniaus miesto savivaldybės bendrojo lavinimo mokyklų pertvarkymo į progimnazijas“ Vilniaus Jono Basanavičiaus pagrindinės mokyklos struktūra pertvarkyta į Vilniaus Jono Basanavičiaus progimnaziją. Progimnazijos teisinė forma – biudžetinė įstaiga. Progimnazijos priklausomybė – Savivaldybės mokykla. Progimnazijos savininkė – Vilniaus miesto savivaldybė. Progimnazijos savininko teises ir pareigas įgyvendinanti institucija – Vilniaus miesto savivaldybės taryba, kodas 188710061, adresas: Konstitucijos per. 3, LT – 09601 Vilnius. Progimnazijos veiklos koordinatorius – Vilniaus miesto savivaldybės administracijos Švietimo, kultūros ir sporto departamento Švietimo skyrius. Progimnazijos buveinė – S. Konarskio g. 27, LT – 03123 Vilnius. Tel./faks. 85 2131288, elektroninis paštas: rastine@basanaviciausprogimnazija.vilnius.lm.lt . Švietimo įstaigos grupė – bendrojo lavinimo mokykla. Mokyklos tipas – progimnazija. Pagrindinė paskirtis – bendrosios paskirties mokykla. Mokymo kalba – lietuvių. Mokymo forma – dieninė, savarankiško mokymosi, mokymo namuose. Progimnazija, viešasis juridinis asmuo, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, kitais teisės aktais ir progimnazijos nuostatais.

Progimnazijos veiklos sritis – švietimas. Pagrindinė veiklos rūšis – pagrindinis ugdymas, kodas 85.31.10; kitos švietimo veiklos rūšys: pradinis ugdymas, kodas 85.20; sportinis ir rekreacinis švietimas, kodas 85.51; kultūrinis švietimas, kodas 85.52; kitas, niekur nepriskirtas, švietimas, kodas 85.59; švietimui būdingų paslaugų veikla, kodas 85.60. Kitos ne švietimo veiklos rūšys: maitinimo paslaugų teikimas, kodas 56.29; nuomojamojo nekilnojamojo turto nuoma ir eksploatavimas, kodas 68.20 (Pagal Statistikos departamento Ekonominės veiklos klasifikatorių).

 Progimnazijos veiklos tikslas – plėtoti dvasines, intelektines, ir fizines asmens galias, bendrąsias ir esmines dalykines kompetencijas, būtinas tolesniam mokinių mokymuisi, profesinei karjerai ir savarankiškam gyvenimui.

 Progimnazijos veiklos uždaviniai: teikti mokiniams kokybišką pradinį išsilavinimą ir vykdyti pagrindinio ugdymo programos pirmąją dalį; tenkinti mokinių pažinimo, lavinimosi ir saviraiškos poreikius; teikti socialinę pedagoginę, psichologinę, pedagoginę specialiąją ir sveikatos priežiūros pagalbą, užtikrinti sveiką ir saugią mokymo (-si) aplinką.

1. **BENDROSIOS NUOSTATOS**

Vilniaus Jono Basanavičiaus progimnazija įsikūrusi Vilniaus miesto centre – Naujamiestyje. Šiame pastate (S. Konarskio g. 27, Vilnius) 1975

metais pradėjo darbą Vilniaus 27-oji vidurinė mokykla.

1997 m. kovo 25 d. mokyklai suteikta teisė vadintis Jono Basanavičiaus vardo vidurine mokykla.

Vilniaus Jono Basanavičiaus progimnazijoje didelis dėmesys skiriamas Lietuvos Nepriklausomybės Akto signataro Jono Basanavičiaus puoselėtoms vertybėms: tautiškumui (tautosakai) ir lietuvių tautos istorijos ir kalbos ugdymui. Mokykloje veikia Jonui Basanavičiui skirtas atminimo kambarys – etnokultūrinis muziejus, kuriame mokytojai veda pamokas. Tautos patriarcho gyvenimą ir nuveiktus darbus geriau pažinti padeda apsilankymas jo gimtinėje – Ožkabaliuose. Kiekvienais metais Vilniaus Jono Basanavičiaus progimnazijos visi 5-tų klasių mokiniai Mokinio krepšelio lėšomis lanko atstatytą jo tėvų sodybą ir šalia jos žaliuojantį Lietuvos Tautinio Atgimimo Ąžuolyną. Kasmet rudenį renginiais minima Jono Basanavičiaus gimimo diena. Progimnazijoje suburtas aktyvus etnokultūrinis būrelis. Mokytojai ir mokiniai Neries regioniniame parke pasodino ir prižiūri Maironio ąžuolų giraitę.

Progimnazijoje mokosi ne tik Naujamiesčio rajono mokiniai, čia mokosi daug mokinių, kurių tėvai dirba miesto centre. Mokyklos savitumui ir

augančiam mokinių skaičiui įtakos turi ir tai, kad mokykloje, šiuo metu vienoje iš dviejų Vilniaus mokyklų, organizuojamas ankstyvasis prancūzų kalbos ugdymas, vyksta įvairūs renginiai prancūzų kalba (Frankofonijos dienos, prancūzų dainos festivalis, kt.).

 Progimnazija turi uniformas, emblemą. Emblema nuotaikinga ir įsimenanti. Ženklas sudarytas iš plačiai naudojamų komiksuose „kalbos burbulų“, susijusių su žaismingumu, jaunatviškumu, vaikų klegesiu. Klaustukai ir šauktukai emblemoje simbolizuoja ugdymo(si) procesą bei metaforiškai vaizduoja klausiančią, ieškančią atsakymų asmenybę.

Progimnazija orientuojasi į naują kokybę, į bendrųjų gebėjimų, vertybinių nuostatų ir būtinų kompetencijų ugdymą, grindžiamų ne vien žinių perteikimu ir perėmimu, bet ir jų analize, kritišku vertinimu ir praktiniu naudojimu. Strategijos įgyvendinimu siekiama sustiprinti komunikacinių, informacinių, socialinių ir kitų bendrųjų gebėjimų ugdymą, atsižvelgti į kiekvieno mokinio poreikius ir gebėjimus.

Progimnazija tobulina veiklos kokybę remdamasi vidaus bei išorės vertinimo medžiaga, Mokytojų tarybos, Progimnazijos tarybos, Metodinės tarybos, mokinių pažangumo ir lankomumo duomenų analize, mokykloje veikiančių komisijų išvadomis, sprendimais, įvairių tarptautinių ir nacionalinių tyrimų medžiaga, mokytojų ir progimnazijos specialistų atliekamų tyrimų rezultatais.

Nacionalinės mokyklų vertinimo agentūros statistinės ataskaitos duomenimis (2013 m. lapkričio mėn.) dauguma mokyklos bendruomenės narių įsipareigoję ir atsakingi mokyklos kūrėjai bei puoselėtojai, dauguma mokinių (82,6 proc.) didžiuojasi, kad mokosi šioje mokykloje, 90,8 proc. tėvų teigia, kad yra patenkinti, kad jų vaikai mokosi būtent šioje mokykloje. 95,5 proc. mokytojų yra patenkinti, kad dirba šioje mokykloje.

1. **Išorinė analizė (PEST)**

**Politiniai teisiniai veiksniai**. Lietuvos švietimo politika formuojama pagal Europos Sąjungos švietimo gaires ir prioritetus. Progimnazijos veiklai turi įtakos nuolat vykstantys pokyčiai (vadovaujančių partijų kaita) Lietuvos (Vilniaus savivaldybės) politiniame gyvenime. Progimnazija veiklą grindžia Valstybės ilgalaikės veiklos strategija, Lietuvos Respublikos (toliau LR) Konstitucija, LR švietimo strategija 2013 – 2022 metams, LR švietimo įstatymu, Vaiko teisių konvencija, LR Seimo, Vyriausybės, Švietimo ir mokslo ministerijos, Vilniaus miesto savivaldybės tarybos teisės aktais, Vilniaus miesto savivaldybės administracijos direktoriaus patvirtintais dokumentais, Nacionalinės mokyklų vertinimo agentūros išorinio vertinimo duomenimis.

**Ekonominiai veiksniai.** Vilnius yra vienas sparčiausiai besivystančių Europos Sąjungos miestų. Savo ekonominiais rodikliais Vilnius smarkiai lenkia kitus Lietuvos miestus. Daugumos mokyklą lankančių mokinių šeimų ekonominė padėtis yra vidutinė ir gera. Dabartinė mokinio krepšelio skaičiavimo politika ir metodika neužtikrina progimnazijų ugdymo reikmėms reikalingų lėšų. Nepakanka mokymo aplinkos finansavimo lėšų, kurias skiria ( visai neskiria) Vilniaus miesto savivaldybė. Mokyklos pastatui ir vidinėms erdvėms būtinas pilnas atnaujinimas, bet Vilniaus miesto savivaldybė neįtraukė progimnazijos į 2014 – 2016 metų valstybės investicijų programos projektų sąrašus.

**Socialiniai demografiniai veiksniai**. Vilniuje daugėja įvairiose Europos Sąjungos, LR valdžios ir valstybinėse institucijose, diplomatinėse tarnybose, misijose dirbančių žmonių skaičius. Sparčiai vystantis įvairioms sritims, daugėja ir gyventojų, atvykstančių gyventi ir dirbti iš įvairių Lietuvos vietovių. Vyksta radikalūs pokyčiai darbo rinkoje, gyventojų emigracija ir imigracija. Šeimos krizė, dalies gyventojų sunki materialinė, socialinė padėtis, vaikų, turinčių įvairius sveikatos sutrikimus didėjimas, keičia socialinius švietimo sistemos, taip pat ir progimnazijos įsipareigojimus.

**Technologiniai ir edukaciniai veiksniai**. Sparti informacinių technologijų plėtra, naujos technologijos, elektroninių paslaugų gausa, įtakoja progimnazijos ugdymo proceso organizavimą, keičia mokymo priemonių asortimentą. Mokinių ugdymui reikia interaktyvių lentų, projektorių, nešiojamų kompiuterių, įvairių laboratorijų, šiuolaikiškai įrengtų technologijų, fizikos, chemijos, kt. kabinetų. Deja, mokyklose trūksta informacinių technologijų specialistų (mažas darbo užmokestis), dirbantys mokytojai nesugeba naudotis darbe šiuolaikinėmis technologijomis. Mokinio krepšelio lėšų neužtenka patenkinti augančio kompiuterinės įrangos lygio. Neskiriamos lėšos mokykloms įsirengti šiuolaikiškas laboratorijas, ar kabinetus, aprūpintus nauja įranga. Vilniuje palanki edukacinė aplinka. Jame daug muziejų, teatrų, kino teatrų, parodų, koncertų salių, įvairių mokslo įstaigų, siūlančių puikias edukacines programas, edukacines išvykas. Šiuo metu mokykloms siūlomas platus kompiuterinių mokymo programų, vadovėlių asortimentas, programų specialiųjų poreikių mokiniams įvairovė, remiamos pilietiškumą ugdančios iniciatyvos, ES lėšomis finansuojami įvairūs tarptautiniai edukaciniai pažintiniai projektai. Deja, daugumai šių priemonių nepakanka MK lėšų.

1. **VIDINĖ ANALIZĖ**
2. **Organizacinė struktūra, įstaigos valdymas, valdymo struktūra**

Mokyklos administracija

|  |  |  |
| --- | --- | --- |
| **Vardas, pavardė** | **Pareigybė ir pagrindinės funkcijos** | **Vadybinė kategorija** |
| Gražina ŠoblickienėNijolė GaidienėAnžela Gražina ValickaDana TomkutėValentinas Deviatnikovas | direktorėdirektoriaus pavaduotoja ugdymuidirektoriaus pavaduotoja ugdymuidirektoriaus pavaduotoja neformaliajam ugdymuidirektoriaus pavaduotojas ūkiui | ----- |

**Mokykloje veikia šios savivaldos institucijos:**

* 1. Progimnazijos taryba
	2. Mokytojų taryba
	3. Metodinė taryba
	4. Mokinių taryba
	5. Klasių tėvų komitetas
1. **Žmonių ištekliai:**

**2.1. Ugdytiniai.**

Ugdytinių skaičiaus kaita:

|  |  |  |  |
| --- | --- | --- | --- |
| **Mokslo metai** | **1-4 klasės** | **5-8 klasės** | **1-8 klasės** |
| **2011-2012 m. m.** | 339 | 415 | 754 |
| **2012-2013 m. m.** | 351 | 412 | 763 |
| **2013-2014 m. m.** | 363 | 411 | 774 |

Ugdytinių pasiskirstymas pagal lytį:

|  |  |
| --- | --- |
| **Mokslo metai** | **Lytis** |
| **Mergaitės** | **Berniukai** |
| **2011-2012 m. m.** | 374 | 380 |
| **2012-2013 m. m.** | 375 | 388 |
| **2013-2014 m. m.** | 381 | 393 |

Progimnazijoje integruotai ugdomi specialiųjų ugdymosi poreikių turintys mokiniai.

Specialiųjų poreikių mokinių skaičiaus kaita:

|  |  |
| --- | --- |
| **Mokslo metai** | **Specialiųjų poreikių mokinių skaičius** |
| **2011-2012 m. m.** | 27 |
| **2012-2013 m. m.** | 22 |
| **2013-2014 m. m.** | 22 |

Mokinių mokymosi pažangumo ir kokybės palyginimas:

|  |  |  |
| --- | --- | --- |
| **Mokslo metai** | **Mokinių mokymosi pažangumas, (%)** | **Mokinių mokymosi** **kokybė, (%)** |
| **2011-2012 m. m.** | 92 | 55 |
| **2012-2013 m. m.** | 100 | 60 |

Praleistų pamokų skaičiaus kaita:

|  |  |  |
| --- | --- | --- |
| **Mokslo metai** | **Iš viso praleista pamokų** | **Pateisintos pamokos** |
| **2011-2012 m. m.** | 36210 | 31428 |
| **2012-2013 m. m.** | 36028 | 35529 |

Progimnaziją baigę mokiniai tęsia mokslą Vilniaus J. Basanavičiaus, S. Daukanto, Žirmūnų gimnazijose, Licėjuje ir kitose Vilniaus bei užsienio mokymosi įstaigose.

Mokinių pasiskirstymas gimnazijose:

|  |  |  |  |  |  |
| --- | --- | --- | --- | --- | --- |
| **Mokslo metai** | **J. Basanavičiaus gimnazija** | **Žirmūnų gimnazija** | **S. Daukanto gimnazija** | **Licėjus** | **Kitos gimnazijos** |
| **2011-2012 m. m.** | **67** | **2** | **11** | **5** | **27** |
| **2012-2013 m. m.** | **52** | **11** | **5** | **4** | **31** |

**Išvados:** Mokinių skaičius 2010 – 2013 m. mokykloje auga. Tobulinant mokinių lankomumo kontrolę, vykdant prevencinę veiklą, bendradarbiaujant su tėvais, socialiniais partneriais, mokinių nepateisintų pamokų skaičius nuolat mažėja, didėja pažangumas bei mokymosi kokybė. Specialiųjų poreikių mokinių skaičius mažėja. Baigę mūsų mokyklą, mokiniai dažniausiai renkasi Jono Basanavičiaus gimnaziją.

**2.2. Tėvai.**

|  |  |  |  |  |  |
| --- | --- | --- | --- | --- | --- |
| **Mokslo metai** | **Šeimos** | **1 vaikas šeimoje** | **2 vaikai šeimoje** | **3 vaikai šeimoje** | **4 ir daugiau vaikų šeimoje** |
| **2013-2014 m. m.** | Socialiai remtinos šeimos | 10 | 19 | 13 | 6 |

**Išvados:**Daugumos mokyklą lankančių mokinių šeimų socialinė-ekonominė padėtis yra vidutinė. Didžioji dauguma mokinių tėvų turi darbus ir gali savo vaikus aprūpinti mokymo priemonėmis, rūpinasi savo vaikų ugdymu ir auklėjimu.

* 1. **Ugdytojai.**

Mokytojų pasiskirstymas pagal kvalifikacines kategorijas:

|  |  |
| --- | --- |
| **Kvalifikacinė kategorija** | **Mokytojų skaičius (%)** |
| **Mokytojas ekspertas** | 0 |
| **Mokytojas metodininkas** | 29 |
| **Vyresnysis mokytojas** | 49 |
| **Neatestuotas** | 22 |

Nuo mokyklos reorganizavimo (2010 m.) aukštesnę kvalifikacinę kategoriją įgijo 8 mokytojai:

|  |  |  |
| --- | --- | --- |
| **Mokslo metai** | **Mokytojas metodininkas** | **Vyresnysis mokytojas** |
| **2011-2012 m. m.** | - | 1 |
| **2012-2013 m. m.**  | 1 | 1 |
| **2013-2014 m. m.**  | 1 | 1 |

Mokytojų darbo stažas 2013-2014 m. m.:

|  |  |
| --- | --- |
| **Mokytojų darbo stažas** | **Mokytojų skaičius** |
| **Iki 4 m.** | 6 |
| **4-9 m.** | 9 |
| **10-14 m.** | 6 |
| **15 m. ir daugiau**  | 50 |

Mokytojų amžius 2013-2014 m. m.:

|  |  |
| --- | --- |
| **Mokytojų amžius** | **Mokytojų skaičius** |
| **Iki 30 m.** | 7 |
| **30-39 m.** | 14 |
| **40-49 m.** | 13 |
| **50-59 m.** | 27 |
| **60 m. ir daugiau** | 10 |

Mokytojų kaita:

|  |  |  |
| --- | --- | --- |
| **Mokslo metai** | **Atvyko dirbti į progimnaziją** | **Išvyko** |
| **2011-2012 m. m.** | 6 | 8 |
| **2012-2013 m. m.** | 7 | 8 |

**Išvados:** Progimnazijoje dirba pakankamai aukštos kvalifikacijos mokytojai. 2013-2014 m. m. progimnazijoje dirba 71 mokytojas. Pedagoginių darbuotojų kaita mokykloje yra labai nežymi. Pedagoginių darbuotojų amžiaus vidurkis 48 m.

* 1. **Personalas.**

**2.4.1. Pedagoginis personalas 2013-2014 m. m.**

|  |  |
| --- | --- |
| **Pareigybės pavadinimas** | **Darbuotojų skaičius****(etatų skaičius)** |
| Psichologas | 1 (1 et.) |
| Spec. pedagogas | 1 (1 et.) |
| Socialinis pedagogas | 1 (1 et.) |
| Logopedas | 1 (1 et.) |
| Bibliotekininkas | 2 (1,75 et.) |
| IKT specialistas | 2 (1,25 et.) |
| Elektrininio dienyno priežiūros specialistas | 1 (0,25 et.) |
| Mokinių registro priežiūros specialistas | 1 (0,5 et.) |

**2.4.2. Techninis personalas 2013-2014 m. m.**

|  |  |
| --- | --- |
| **Pareigybės pavadinimas** | **Darbuotojų skaičius****(etatų skaičius)** |
| Valytojas | 12 (10,25 et.) |
| Rūbininkas | 2 (1 et.) |
| Pastatų ir sistemos priežiūros darbininkas | 3 (2,5 et.) |
| Budėtojas | 2 (1,5 et.) |
| Kiemsargis | 1 (1 et.) |
| Sargas | 3 (3 et.) |
| Laborantas | 1 (0,5 et.) |

**Išvados:** Progimnazijoje dirba visi pagalbos mokiniui specialistai. Per 2010-2013 m. pedagoginio personalo skaičius nekito. Šiuo metu progimnazijoje dirba 24 techninio personalo darbuotojai.

1. **Planavimo struktūra.**
* dalykų mokytojų pamokų planai;
* klasių auklėtojų veiklos planai;
* neformaliojo ugdymo programos;
* dalykų mokytojų ilgalaikiai teminiai planai;
* specialistų (specialiojo pedagogo, logopedo, psichologo, socialinio pedagogo, ) darbo planai;
* metodinių grupių darbo planai;
* mokyklos įsivertinimo grupės veiklos planas;
* administracijos pedagoginės priežiūros planas;
* pradinio ugdymo planas;
* pagrindinio ugdymo planas;
* mokyklos metinės veiklos planas;
* mokyklos mėnesio veiklos planai;
* mokyklos strateginis planas penkeriems metams.

**Išvados:** Progimnazija, įgyvendindama Bendruosiuose ugdymo planuose reglamentuojamą ugdymo turinį, detalizuoja ir pritaiko jį savo kontekstui pagal turimus išteklius ir bendruomenės poreikius. Tai užtikrina progimnazijos tikslų, ugdymo plano ir valstybinių ugdymo planų reikalavimų dermę. Progimnazija rengia ugdymo planus dvejiems metams (pradinio ugdymo programos ir pagrindinio ugdymo programos (I dalies) įgyvendinimui), strateginį planą penkeriems metams. Progimnazijoje yra susitarta dėl mokomųjų dalykų ugdymo turinio planavimo: 1–8 klasėse rengiami ilgalaikiai planai vieneriems mokslo metams, jauni mokytojai rašo trumpalaikius pamokos planus. Planai prieinami visai progimnazijos bendruomenei, skelbiami mokyklos interneto svetainėje.

1. **Finansiniai ištekliai.**

Mokyklos finansavimo šaltiniai:

● valstybės biudžeto lėšos (mokinio krepšelis);

● savivaldybės biudžeto lėšos (aplinkai ir techninio personalo atlyginimams);

● mokyklos Paramos fondo lėšos (2 proc. lėšos, rėmėjų lėšos);

● ES remiamų projektų lėšos;

● patalpų nuomos lėšos.

Mokinio krepšelio lėšų mokyklai neužtenka. Mokymo aplinkos finansavimas labai skurdus.

1. **Vidaus audito sistema.**

 Progimnazijoje įsivertinimas atliekamas šiais etapais: pasirengimas įsivertinimui, platusis įsivertinimas, pasirinktų sričių giluminis tyrimas, įsivertinimo rezultatų ir išvadų pristatymas bendruomenei, įsivertinimo rezultatų panaudojimas mokyklos veiklos tobulinimui. Tyrimams atlikti naudojama IQES online sistema. Giluminio įsivertinimo rezultatai (išvados ir rekomendacijos) yra pristatomi ir aptariami mokytojų savivaldos ir veiklos organizavimo grupių posėdžiuose. Per kelerius metus progimnazijai dalį rodiklių pasisekė pagerinti, bet prie daugumos jų, mokyklos nuomone, dar reikės grįžti ir juos tobulinti. Įsivertinimo rezultatai naudojami rengiant strateginį ir veiklos planus, formuojant kitų mokslo metų veiklos tikslus ir uždavinius. Mokyklos veiklos įsivertinimo grupė sudaroma 3 mokslo metams ir tvirtinama direktoriaus įsakymu. Grupėje yra įvairių metodinių grupių atstovai.

1. **Ryšių sistema.**

 Progimnazija bendradarbiauja su:

- Basanavičiaus vardo mokyklomis: Kauno Jono Basanavičiaus gimnazija, Ukmergės Jono Basanavičiaus gimnazija, Vilkaviškio rajono Bartninkų Jono Basanavičiaus vidurine mokykla, Vilniaus Jono Basanavičiaus gimnazija (bendri renginiai, koncertai, sporto varžybos, projektai);

- šalia esančia Vilniaus chorinio dainavimo mokykla „Liepaitės“ (patalpos, muzikos instrumentai, renginiai);

- muzikos mokykla „Lyra“ (bendri projektai);

- Neries regioniniu parku (mokyklos renginiai, talkos, Maironio ąžuolų giraitės priežiūra);

- Vilniaus Medeinos pradine mokykla (bendras projektas);

- Prancūzų institutu Lietuvoje, Prancūzų ambasada (projektas, renginiai);

- Lietuvos Edukologijos universitetu (praktiką atlieka šių studijų programų studentai: istorijos, prancūzų kalbos, IT, matematikos, socialinės pedagogikos, dailės);

- Lietuvos muzikos ir teatro akademija (prof. A. Piličiausko metodikos studentų, būsimų muzikos mokytojų 9 mėnesių praktika);

- Vilniaus Universitetu (bendravimas su studentų gamtininkų moksline draugija, studentai mokykloje atlieka tiriamuosius darbus);

- Lietuvos ornitologų draugija (projektas);

- Vilniaus saugaus eismo mokykla (saugaus eismo pamokėlės pirmokams);

- Vilniaus miesto 2-uoju policijos komisariatu (padeda spręsti iškilusias problemas dėl piktybiško mokinių elgesio, patyčių);

- Paramos vaikams centru (psichologinė pagalba vaikams, „Antro žingsnio“ prevencinė programa, „Didžiojo draugo“ programa);

- viešąja įstaiga „Vaiko labui“(prevencinė programa „Obuolio draugai“);

- Vilniaus krašto žmonių su negalia sąjunga (pristatymai mokiniams apie negalią ir būdus jos išvengti, kalėdinės dovanėlės neįgaliems vaikams);

- asociacija Mentor Lietuva (žalingų įpročių prevencijos programa „Gyvai“ mokiniams ir jų tėvams, mentorystės programa);

- Lietuvos mokinių neformaliojo švietimo centru (projektas „Mokinių ugdymas karjerai“).

**Išvados:** 2013 m. lapkričio 25-29 dienomis progimnazijoje vykęs išorės vertinimas pateikė išvadas, t. y., nustatė mokyklos veiklos stipriąsias bei tobulintinas sritis:

**Stiprieji veiklos aspektai:**

1. Savitų mokyklos tradicijų puoselėjimas.

2. Progimnazijos atvirumas ir svetingumas.

3. Tikslingi ryšiai su kitomis institucijomis.

4. Prasmingas mokymo (si) ir gyvenimo ryšys.

5. Geri mokinių pasiekimai konkursuose, olimpiadose, projektuose.

6. Paveikus rūpinimasis mokiniais.

7. Tinkama psichologinė pagalba.

8. Geras mokinių profesinis švietimas.

9. Tinkamas personalo komplektavimas.

10. Papildomų lėšų pritraukimas.

**Tobulintini veiklos aspektai:**

1. Pamatuojamo pamokos uždavinio formulavimas.

2. Mokymo (-si) veiklos diferencijavimas.

3. Asmeninės mokinių pažangos matavimas.

4. Vertinimo pamokose formos ir būdai.

5. Mokyklos vidinės ir išorinės erdvės.

1. **SSGG ANALIZĖS SUVESTINĖ**

|  |  |
| --- | --- |
| **Stipriosios pusės** | **Silpnosios pusės** |
| 1. Savitų mokyklos tradicijų puoselėjimas, progimnazijos atvirumas ir svetingumas.
2. Mokinių poreikius tenkinantys ugdymo planai.
3. Sistemingas pedagoginės ir psichologinės pagalbos teikimas, individualiųjų mokinių poreikių tenkinimas.
4. Projektinio darbo patirtis, tikslingi ryšiai su kitomis institucijomis.
5. Įvairi neformaliojo ugdymo užsiėmimų pasiūla.
 | 1. Darbo pamokoje diferencijavimas atsižvelgiant į mokinių gebėjimus, poreikius, patirtį.
2. Mokinių vertinimas, neskatinantis mokinių mokymosi motyvacijos, pasitikėjimo savimi.
3. Mokinių elgesio kultūros stoka.
4. Asmeninės mokinių pažangos matavimas.
5. Mokyklos vidinės ir išorinės erdvės.
 |
| **Galimybės** | **Grėsmės** |
| 1. Tobulinti seminaruose mokytojų kompetencijas diferencijuoti ir integruoti ugdymo procesą.
2. Išnaudoti vertinimo būdų ir metodų įvairovę.
3. Efektyvinti prevencinę veiklą.
4. Panaudoti IT ir kūrybiškus mokymo metodus, organizuojant ugdymo procesą.
5. Panaudoti tarptautinio bendradarbiavimo galimybes.
6. Gauti lėšų vidinei ir išorinei progimnazijos renovacijai.
 | 1. Mokinių, turinčių mokymosi sunkumų, skaičiaus didėjimas.
2. Mokinių socialinio elgesio neigiami pokyčiai.
3. Mažėjantis tėvų bendradarbiavimo su mokykla rezultatyvumas.
4. Nepakankamas mokyklos finansavimas.
 |

**6. STRATEGINĖS IŠVADOS**

**Stipriųjų pusių panaudojimas galimybėms realizuoti**

1. Puoselėjamos tradicijos padės suburti mokyklos bendruomenę.
2. Tenkinant mokinių poreikius didėja mokymosi pažangumas ir kokybė, mokinių pasiekimai suteikia galimybę sėkmingam tolimesniam mokymuisi.
3. Tinkama bendroji rūpinimosi mokiniais politika visapusiškai tenkins visų mokinių ugdymo (si) poreikius.
4. Mokytojai dalyvaudami projektinėje veikloje bei bendradarbiaudami su kitomis institucijomis įgyja naujos patirties, tobulina savo kompetencijas ir panaudoja jas ugdymo procese.
5. Neformaliojo ugdymo užsiėmimuose tobulinamos mokinių kompetencijos, sukuriamos galimybės saviraiškai.

**Stipriųjų pusių panaudojimas grėsmėms išvengti**

1. Sistemingai teikiama pedagoginė ir psichologinė pagalba, padės įveikti mokiniams mokymosi sunkumus.
2. Mokinių poreikius tenkinantys ugdymo planai ir tikslinga neformaliojo ugdymo pasiūla padės išvengti mokinių neigiamų socialinio elgesio pokyčių.
3. Puoselėjamos tradicijos, atvirumas ir svetingumas padės telkti bendruomenę, siekiant išlaikyti mokyklos įvaizdį, nekintantį mokinių skaičių, gerus mokinių pasiekimus.
4. Dalyvavimas projektuose, ryšiai su kitomis institucijomis pritrauks papildomų lėšų, geri bendruomenės narių santykiai skatins daugiau paramos skirti mokyklos reikmėms.

**Silpnųjų pusių neutralizavimas pasinaudojant galimybėmis**

1. Mokytojų dalyvavimas seminaruose leis patobulinti ugdymo proceso diferencijavimą pagal mokinių gebėjimus kompetencijas.
2. Įvairių vertinimo būdų ir metodų panaudojimas skatins mokinių mokymosi motyvaciją, pasitikėjimą savimi.
3. Dalyvavimas prevencinėse programose padės kelti mokinių elgesio kultūrą.
4. Tikslingas IT panaudojimas bei kūrybiškų mokymo metodų taikymas pamokose padės pagerinti pamokų kokybę, kelti mokinių motyvaciją.
5. Bendradarbiavimas su partneriais stiprins mokytojų kompetencijas tobulinant ugdymo proceso organizavimą, praplės mokytojų akiratį.
6. Lėšos vidinei ir išorinei progimnazijos renovacijai sudarys sąlygas veiksmingam ir kokybiškam ugdymo procesui organizuoti.

**Silpnųjų pusių stiprinimas**

1. Planuojant ir organizuojant pamokas atsižvelgti į individualius mokinių ar atskirų mokinių grupių mokymosi poreikius, ugdymo turinį individualizuoti ir diferencijuoti tikslingai skiriant užduotis, pritaikant ir derinant darbo tempą ir veiklos būdus, parenkant įvairesnes mokymo (-si) priemones.

2. Aiškūs vertinimo kriterijai, pažangos ir pasiekimų vertinimas lyginant su iškeltu pamokos uždaviniu, reguliarus ir nuoseklus naudojimasis sukaupta ir užfiksuota vertinimo informacija didins mokinių mokymosi motyvaciją, tikslingą ir savalaikį pagalbos teikimą, stiprins mokėjimo mokytis kompetenciją ir darys teigiamą įtaką mokymosi rezultatams.

3. Kryptinga veikla puoselėjant progimnazijos tradicijas bei vertybes darys įtaką mokinių pasaulėžiūrai ir besiformuojančioms jų moralinėms nuostatoms, elgesio kultūrai kelti, užtikrins progimnazijai jos savitumą tarp kitų Vilniaus progimnazijų.

4. Nuolatinis ir nuoseklus kiekvieno mokinio pažangos aptarimas ir fiksavimas bei mokymo (-si) apibendrinimo siejimas su pamokos uždaviniu padės mokiniams pasiekti geresnės ugdymo (-si) kokybės pamokose.

5. Vidinių ir išorinių erdvių renovacija padės užtikrinti higienos normas atitinkančias, veiksmingam ir kokybiškam ugdymo procesui organizuoti tinkamas, saugias sąlygas.

**7. MOKYKLOS STRATEGIJA**

**VIZIJA**

Tapti modernia, konkurencinga besimokančia mokykla, teikiančia kokybiškas švietimo paslaugas pagal pradinio ugdymo ir pagrindinio ugdymo I dalies programą.

**MISIJA**

Užtikrinti atsakingos, savarankiškos asmenybės, turinčios vertybines nuostatas ugdymą ir rengti mokinius sėkmingam tolesniam mokymuisi.

**FILOSOFIJA**

Mes tikimės, kad mūsų mokiniai bus parengti gyvenimo iššūkiams, turės tvirtą charakterį, sveiką ir dinamišką protą, filantropinę dvasią ir liūto drąsą priimti gyvenimo pokyčius (pagal S. Vivekanandą).

**STRATEGINIS TIKSLAS**

 Sukurti savitą, šiuolaikišką, atliepiančią 7-14 metų mokinių poreikius ugdymo instituciją.

**8. STRATEGINIO TIKSLO ĮGYVENDINIMAS**

**I PROGRAMA. UGDYMO KOKYBĖ IR VEIKSMINGUMAS**

|  |
| --- |
| **1 tikslas: Kelti mokymo ir mokymosi kokybę.** |
| **UŽDAVINIAI** | **PRIEMONĖS** | **PLANUOJAMAS****REZULTATAS** | **PLANUOJAMAS****ĮGYVENDINIMO LAIKAS** | **ATSAKINGI** | **LĖŠOS** |
| 1. Gerinti pamokos vadybą. | 1.1. Organizuoti atviras pamokas (ir pagal Nacionalinės mokyklų vertinimo agentūros rekomendacijas). | 1.1.1. Kiekviena metodinė grupė kiekvienais mokslo metais praves bent vieną atvirą pamoką progimnazijos mokytojams. Mokytojai pritaikys įgytą patirtį savo pamokose, pagerės mokymo kokybė. | 2014-2018 m. | Direktoriaus pavaduotojos ugdymui,metodinė taryba  | MK lėšos |
| 1.2. Sukurti bendrą mokinių pasiekimų kaupiamojo vertinimo sistemą pagal mokomuosius dalykus, pristatyti ją mokiniams ir tėvams. | 1.2.1. Tinkamas mokinių vertinimas didins jų motyvaciją. 1.2.2. Vertinimo rezultatai padės mokytojui planuoti ugdymo procesą, stebėti mokinių individualią pažangą. | 2014-2015 m. m. | Direktoriaus pavaduotojos ugdymui,metodinės grupės | - |
| 2. Stebėti mokinių asmeninę pažangą. | 2.1. Sukurti efektyvią mokinių asmeninės pažangos stebėjimo sistemą. | 2.1.1. Sukurta mokinių asmeninės pažangos stebėjimo sistema padės laiku teikti mokiniams savalaikę pagalbą mokantis, sudarys galimybes pakelti mokinių mokymosi pažangą. | 2014-2015 m. m. | N. Gaidienė,A. G. Valicka | - |
| 2.2. Sukurti 5-okų ir 8-okų tolimesnio mokymosi stebėjimo sistemą. | 2.2.1. 5-8 klasių mokytojai bendradarbiaus su gimnazijų mokytojais ir koreguos ilgalaikius planus, atsižvelgdami į gimnazijų mokytojų siūlymus, mokiniai bus geriau pasiruošę mokytis gimnazijoje.2.2.2. Pradinių klasių mokytojai bendradarbiaus su dalykų mokytojais ir atsižvelgs į dalykininkų pasiūlymus dėl mokinių ruošimo mokytis dalykinėje sistemoje, mokiniai bus geriau pasiruošę mokytis dalykinėje sistemoje. | 2014-2015 m. m. | N. Gaidienė,A. G. Valicka | - |
| 3. Tobulinti gabiųjų mokinių ugdymą. | 3.1. Diferencijuoti ir individualizuoti ugdymo turinį. | 3.1.1. Ugdymo proceso diferencijavimas ir indidvidualizavimas padės ugdyti asmenybės savitumą, padės atskleisti ir patobulins kiekvieno mokinio gebėjimus pasiekimus. | 2014-2018 m. m. | Direktoriaus pavaduotojos ugdymui | - |
| 3.2. Skirti papildomas valandas gabiųjų mokinių konsultacijoms.  | 3.2.1. Gabieji mokiniai pagilins ir išplės savo žinias ir gebėjimus. | 2014-2018 m. m. | Direktoriaus pavaduotojos ugdymui | MK lėšos |
| 4. Užtikrinti įvairių programų ir projektų įgyvendinimą ugdymo procese. | 4.1. Organizuoti du kartus per mokslo metus edukacinių išvykų dienas, dalyvauti įvairiuose projektuose ir programose. | 4.1.1. Įdomiai organizuoto ugdymo proceso dėka mokiniai pagilins pamokose įgytas žinias, įgys naujų kompetencijų, padidės mokymosi motyvacija. | 2014-2018 m.  | Direktoriaus pavaduotojos ugdymui | MK lėšos, projektų lėšos, kitos lėšos |
| 5. Stiprinti mokinių tiksliųjų mokslų kompetencijas. | * 1. Skirti papildomas

pamokas ugdymui, organizuoti IT panaudojimą pradiniame ugdyme, skaitlingai dalyvauti įvairiuose tiksliųjų mokslų konkursuose, olimpiadose, šventėse, kt., didinti mokykloje tiksliųjų mokslų neformaliojo ugdymo užsiėmimų skaičių.  | * + 1. Mokiniai išsiugdys racionalų

mąstymą, sugebėjimus naudotis šiuolaikinėmis IT priemonėmis; tai padės užtikrinti tolesnio gyvenimo kokybę. | 2014-2018 m.  | 1. G. Valicka,

N. Gaidienė | MK lėšos |
| 6. Tobulinti mokinių gamtamokslinį ugdymą. | 6.1. Kurti žaliąsias edukacines erdves. | 6.1.1. Bus pasodintas įdomių medžių, krūmų parkas prie mokyklos.6.1.2. Klasėse bei mokyklos koridoriuose įkurtos „žaliosios palangės“.6.1.3. Augalų, gėlių lysvės (Bernardinų sode). | 2014-2018 m.  | G. Šoblickienė,A. G. Valicka,N. Gaidienė, V. Gudynienė,progimnazijos bendruomenė | 2% lėšos, nuomos lėšos |
| 6.2. Vykdyti ilgalaikį projektą „Žemės gelmių klodai“. | 6.2.1. Mokykloje įkurtas akmenų muziejus. | 2014-2018 m.  | A. G. Valicka,I. Stalnionienė, B. Poškienė | Projekto lėšos, kt. lėšos |
| 6.3. Vykdyti mokykloje „Žaliosios savaitės“ projektą. | 6.3.1. Mokiniams paskutinę mokslo metų savaitę bus vedamos pamokos ne mokykloje (sodyboje, gamtoje, poilsiavietėje). | 2014-2018 m.  | N. Gaidienė, A. G. Valicka | MK lėšos, kt. lėšos |
| 7. Plėtoti mokytojų profesines kompetencijas. | 7.1. Parengti mokytojų ir vadovų kvalifikacijos tobulinimo programą. | 7.1.1 Parengta kvalifikacijos tobulinimo programa leis organizuoti seminarus bei mokymus, atsižvelgiant į mokyklos veiklos tobulinimo ir mokytojų poreikius. | 2014-2018 m. m. | G. Šoblickienė,D. Tomkutė | - |
| 8. Ugdyti mokinių sveikos gyvensenos įgūdžius. | 8.1. Dalyvauti sveikos gyvensenos projektuose ir programose. | 8.1.1. Įgyvendintos sveikatingumo programos padės suformuoti mokinių sveikos gyvensenos įgūdžius. | 2014-2018 m. | Visuomenės sveikatos priežiūros specialistė, mokytojai | Projektų ir programų lėšos |
| 9. Tobulinti neformalaus ugdymo organizavimo sistemą. | 9.1. Kiekvienais mokslo metais atlikti neformalaus ugdymo sistemos analizę. | 9.1.1. Nustatyti mokinių poreikiai padės tikslingai organizuoti neformaliojo ugdymo užsiėmimus. | 2014-2018 m. | D. Tomkutė, neformaliojo ugdymo užsiėmimų mokytojai | **-** |
| 9.2. Sudaryti sąlygas mokiniams progimnazijoje pasirinkti įvairių sričių neformaliojo ugdymo programas, ugdančias kūrybiškumą. | 9.2.1. Didžioji dalis mokinių lankys neformaliojo ugdymo užsiėmimus progimnazijoje.9.2.2. Pagerės pasiekimai konkursuose, varžybose. | 2014-2018 m. | D. Tomkutė, neformaliojo ugdymo užsiėmimų mokytojai | MK lėšos |
| **2 tikslas: Prancūzų kalbos kaip prioritetinės užsienio kalbos mokymo tobulinimas.** |
| **UŽDAVINYS** | **PRIEMONĖS** | **PLANUOJAMAS****REZULTATAS** | **PLANUOJAMAS****ĮGYVENDINIMO LAIKAS** | **ATSAKINGI** | **LĖŠOS** |
| 1. Ugdyti komunikavimo prancūzų kalba kompetencijas, skatinti domėjimąsi Prancūzijos literatūra, kultūra, kalba.  | 1.1. Skirti papildomas valandas prancūzų kalbos tobulinimui. | 1.1.1. Skirta papildoma valanda pirmosios užsienio kalbos – prancūzų kalbos – mokymui 4-8 kl. mokiniams, pagerės mokinių kalbiniai gebėjimai.1.1.2. Skirta papildoma valanda prancūzų šnekamajai kalbai mokyti 3 kl. mokiniams, pagerės mokinių kalbiniai gebėjimai, pasiruoš dalyvauti projekte EMILE klasė. | 2014-2018 m. | N. Gaidienė | MK lėšos |
| 1.2. Organizuoti įvairius mokyklinius, Vilniaus miesto, respublikinius renginius, konkursus. | 1.2.1. Kasmet bus organizuojamas 4-8 klasių dainos konkursas prancūzų kalba, frankofonijos savaitės renginiai, daugiau mokinių pasirinks prancūzų kalbą – kaip pirmąją užsienio kalbą. | 2014-2018 m. | N. Gaidienė,prancūzų kalbos metodinė grupė, projekto EMILE dalyviai - mokytojai | MK lėšos, paramos, kt. lėšos |
| 1.3. Dalyvauti olimpiadose, įvairiuose Vilniaus miesto ir respublikiniuose renginiuose. | 1.3.1. Mokiniai pasitikrins savo gebėjimus ir žinias Vilniaus miesto ar respublikos mokinių tarpe.  | 2014-2018 m. | N. Gaidienė,prancūzų kalbos metodinė grupė | Kitos lėšos |
| 1.4. Inicijuoti ir organizuoti progimnazijoje neformaliojo ugdymo užsiėmimus. | 1.4.1. Mokykloje veiks teatro, dainavimo užsiėmimai, diskusijos prancūzų kalba. | 2014-2018 m. | N. Gaidienė,D. Tomkutė | MK lėšos |
| 1.5. Organizuoti mokinių, tėvų (bendruomenės narių) susirinkimus su kviestiniais svečiais, prancūzų bendruomenės nariais, populiarinant prancūzų kalbą. | 1.5.1. Mokiniai pasirinks mokytis prancūzų kalbą kaip I ar II užsienio kalbą. | 2014-2018 m. | G. Šoblickienė,N. Gaidienė | - |
| 1.6. Sukaupti filmų prancūzų kalba videoteką. | 1.6.1. Bus sukaupta filmų prancūzų kalba videoteka, mokiniai turės galimybę žiūrėti kino filmus prancūzų kalba, gerės mokinių prancūzų kalbos žinios ir bendras išprusimas. | 2014-2016 m. | N. Gaidienė,prancūzų kalbos metodinė grupė | MK lėšos, kt. lėšos |
| 1.7. Kviesti dirbti mokytojus iš Prancūzijos. | 1.7.1. Mokiniai tobulins savo komunikavimo prancūzų kalba įgūdžius.  | 2014-2018 m.  | G. Šoblickienė,N. Gaidienė | MK lėšos, kt. lėšos |
| 2.Užtikrinti projektų prancūzų kalba įgyvendinimą. | 2.1. Dalyvauti dalyko ir užsienio kalbos integruoto mokymosi „EMILE“ tobulinimo gairių kūrime, tęsti dalyvavimą projekte EMILE“. | 2.1.1. Mokiniai lankys muzikos, dailės EMILE pamokas, gerės prancūzų kalbos įvaldymo ir mokymosi lygis, mokiniai įgis dailės ir muzikos dalykines kompetencijas. 2.1.2. Bus ruošiami kitų dalykų EMILE mokytojai. | 2014-2018 m.  | N. Gaidienė, projekto „EMILE“ dalyviai - mokytojai | MK lėšos |
| 2014-2018 m.  | G. Šoblickienė,N. Gaidienė | MK lėšos, kt. lėšos |
| 2.2. Dalyvauti bendruose projektuose (prancūzų kalba) su kitomis Lietuvos mokyklomis ir Europos šalimis (COMENIUS). | 2.2.1. Bus pateikta paraiška COMENIUS projekto vykdymui.2.2.2. Mokiniai gaus žinių apie įvairias Europos kultūras, lavins tarpkultūrinio bendravimo įgūdžius, tobulins bendravimo žodžiu įgūdžius. | 2014-2018 m. | N. Gaidienė, prancūzų kalbos mokytojai | Projektų lėšos |
| 2014-2018 m. | N. Gaidienė, prancūzų kalbos mokytojai | Projektų lėšos |
| 2.3. Tobulinti EMILE mokytojų prancūzų kalbos kompetencijas. | 2.3.1. Mokytojai kels kvalifikaciją Lietuvoje ir Prancūzijoje | 2014-2018 m.  | G. Šoblickienė,N. Gaidienė | MK lėšos, projektų lėšos |
| **3 tikslas: Gerinti materialinę, techninę ir informacinę mokyklos bazę.** |
| **UŽDAVINYS** | **PRIEMONĖS** | **PLANUOJAMAS****REZULTATAS** | **PLANUOJAMAS****ĮGYVENDINIMO LAIKAS** | **ATSAKINGI** | **LĖŠOS** |
| 1. Renovuoti vidines ir išorines progimnazijos erdves. | 1.1. Bendravimas su progimnazijos steigėju, politikais, įvairiomis institucijomis (CPVA, kt.) dėl galimybių gauti finansavimą progimnazijos atnaujinimui. | 1.1.1. Renovuota mokykla sudarys sąlygas saugiam, šiuolaikiškam ugdymo procesui organizuoti. | 2014-2018 m. | G. Šoblickienė | - |
| 1.2. Paraiškų teikimas Lietuvos aplinkos apsaugos investicijų fondui (LAAIF). | 1.2.2. Bus pateikta paraiška LAAIF pagal Klimato kaitos programą. | 2014 m. | G. Šoblickienė,V. Deviatnikovas | 2% lėšos, nuomos lėšos |
| 2. Aprūpinti kabinetus moderniomis technologijomis ir mokymo priemonėmis. | 2.1. Mokymo priemonių poreikio ir įsigijimo tvarkos tobulinimas. | 2.1.1. Kiekvienais mokslo metais ištyrus mokymo priemonių poreikius, kabinetai (chemijos, fizikos, biologijos, kt.) bus aprūpinti reikiamomis mokymo priemonėmis, kas užtikrins mokinių efektyvų ugdymo medžiagos įsisavinimą. | 2014-2018 m. | G. Šoblickienė,V. D eviatnikovas,metodinės grupės | MK lėšos, 2% lėšos, kt. lėšos |
| 2.2. Dalyvavimas projektuose. | 2.2.1. Mokymo priemonių įsigijimas bus finansuotas projekto lėšomis. | 2014-2018 m. | G. Šoblickienė,V. Deviatnikovas | Projektų lėšos |
| 2.3. Progimnazijos mokinių tėvų ir socialinių partnerių paramos iniciavimas. | 2.3.1. Dalis tėvų paramos progimnazijai lėšų bus panaudota mokymo priemonėms įsigyti. | 2014-2018 m. | G. Šoblickienė,Progimnazijos taryba, tėvų komitetas | 2% lėšos, kt. lėšos |

**II PROGRAMA. SAVITAS PROGIMNAZIJOS ETOSAS**

|  |
| --- |
| **4 tikslas: Kurti bendruomenišką mokyklą**. |
| **UŽDAVINYS** | **PRIEMONĖS** | **PLANUOJAMAS****REZULTATAS** | **PLANUOJAMAS****ĮGYVENDINIMO LAIKAS** | **ATSAKINGI** | **LĖŠOS** |
| 1. Stiprinti bendruomenės narių tarpusavio santykius. | 1.1. Organizuoti bendruomeniškumą skatinančius renginius bei projektus. | 1.1.1. Bendruomenės nariai dalyvaus mokyklos aplinkos pertvarkymo projekte (plano rengimas, talkos), renginyje „Laukiant šventų Kalėdų“, pavasariniame bendrame koncerte, sporto varžybose, mugėje. | 2014-2018 m. | G. Šoblickienė, direktoriaus pavaduotojos ugdymui  | Nuomos lėšos, kt. lėšos |
| 1.4. Įtraukti bendruomenę, atliekant mokyklos veiklos įsivertinimą. | 1.4.1. Mokyklos veiklos įsivertinimo rezultatai padės planuoti ugdymo proceso organizavimą, bus atsižvelgta į tėvų ir mokinių nuomonę. | 2014-2018 m. | Klasių auklėtojai, psichologė, mokyklos veiklos vertinimo grupė (MVV) | - |
| 2.Bendradarbiavimas su socialiniais partneriais, Vilniaus ir Lietuvos mokyklomis. | 2.1. Organizuoti bendrus Vilniaus ir kitų Lietuvos J. Basanavičiaus vardo mokyklų bendruomenių renginius. | 2.1.1. Vyks bendri Vilniaus ir kitų Lietuvos J. Basanavičiaus vardo mokyklų renginiai.2.1.2. Mokiniai susipažins su kitų mokyklų tradicijomis, istorija. 2.1.3. Mokytojai dalinsis gerąja patirtimi. | 2014-2018 m. | Direktoriaus pavaduotojos ugdymui | Kitos lėšos |
| 2.2. Bendradarbiauti su socialiniais partneriais ugdymo karjerai, žalingų įpročių prevencijos ir sveikos gyvensenos ugdymo klausimais. | 2.2.1. Socialiniai partneriai progimnazijoje ves ugdymo karjerai, žalingų įpročių prevencijos, sveikos gyvensenos užsiėmimus.2.2.2. Mokiniai įgis žinių ir įgūdžių reikalingų tolimesniam gyvenimui. | 2014-2018 m. | Direktoriaus pavaduotojos ugdymui | Projektų, programų lėšos |
| 2.3. Bendradarbiauti su kitomis Lietuvos ir Europos mokyklomis, neformaliojo ugdymo įstaigomis. | 2.3.1. Užmegzti ryšiai su 2-3 mokyklomis, užsienio mokykla (-omis), kitomis įstaigomis leis pritaikyti gerąją patirtį ir lavins tarpkultūrinio bendravimo įgūdžius. | 2014-2018 m. | G. Šoblickienė, direktoriaus pavaduotojos ugdymui | Projektų lėšos |
| 3. Kurti saugią ir sveiką mokyklos aplinką. | 3.1. Vykdyti ekologijos programą. | 3.1.1. Rūšiuojamos buitinės atliekos.3.1.2. Renkama makulatūra.3.1.3. Žiemą prižiūrimos paukščių lesyklėlės.3.1.4. Pavasarį paukščiams pakabinami inkilai.3.1.5. Bendruomenė kasmet dalyvauja aplinkos tvarkymo talkose. | 2014-2018 m. | Direktoriaus pavaduotojos ugdymui,V. Deviatnikovas,klasės auklėtojai,mokytojai | Nuomos lėšos, kitos lėšos |
|  | 3.2. Organizuoti paskaitas bendruomenės nariams ekologijos klausimais. | 3.2.1. Mokyklos bendruomenė supažindinta su ekologinio vystymosi principais. | 2014-2018 m. | A. G. Valicka | - |
|  | 3.3. Kurti žaliąsias erdves mokykloje ir mokyklos teritorijoje. | 3.3.1. Bus sukurta jauki ir estetiška mokyklos aplinka.3.3.2. Bus sukurtos progimnazijos žaliosios edukacinės erdvės. | 2014-2018 m. | G. Šoblickienė, direktoriaus pavaduotojos ugdymui, V. Deviatnikovas | MK lėšos, nuomos lėšos, 2% lėšos, kitos lėšos |
| **5 tikslas: Pilietiškumo, tautiškumo ir istorinės savimonės ugdymas.** |
| **UŽDAVINYS** | **PRIEMONĖS** | **PLANUOJAMAS****REZULTATAS** | **PLANUOJAMAS****ĮGYVENDINIMO LAIKAS** | **ATSAKINGI** | **LĖŠOS** |
| 1. Pilietinės, tautinės, kultūrinės bei socialinės savimonės formavimas. | 1.1. Organizuoti tradicinius, pilietiškumą bei tautiškumą skatinančius renginius, projektus.  | 1.1.1. Minimos J. Basanavičiaus gimimo metinės, Laisvės gynėjų, Lietuvos valstybės atkūrimo, Lietuvos nepriklausomybės atkūrimo šventės, Žemės diena, Bendruomenės diena, kiti renginiai, prižiūrima Maironio ąžuolų giraitė. | 2014-2018 m. | Direktoriaus pavaduotojos ugdymui,klasių auklėtojai,mokytojai | Kitos lėšos |
| 1.2. Skatinti mokinių domėjimąsi lietuvių liaudies kūryba, svarbiausiais Lietuvos istorijos bei asmenybėmis, akcentuoti J. Basanavičiaus puoselėtas vertybes. | 1.2.1. Išugdyta pagarba iškilioms Lietuvos istorijos asmenybėms, lietuvių liaudies kūrybai. 1.2.2. Mokiniai didžiuosis savo mokykla ir savo šalimi. | 2014-2018 m. | Mokytojai,klasių auklėtojai,direktoriaus pavaduotojos ugdymui | - |
| 1.3. Kiekvienais mokslo metais 5 klasių mokiniams organizuoti išvyką į J. Basanavičiaus tėviškę – Ožkabalius. | 1.3.1. Mokiniai susipažins su Lietuvių tautos patriarcho asmenybe ir veikla. | 2014-2018 m. | D. Tomkutė, klasių auklėtojai | MK lėšos |
| 1.4. Lankyti svarbiausius Vilniaus miesto objektus. | 1.4.1. Mokiniai susipažins su svarbiausiais Vilniaus miesto istorijos, kultūros, meno objektais pagal rekomenduojamų ekskursijų maršrutų sąrašą, geriau pažins savo gimtąjį miestą. | 2014-2018 m. | Klasės auklėtojai,mokytojai, D. Tomkutė | Kitos lėšos |
|  | 1.5. Organizuoti renginius, susitikimus, parodas, konkursus, projektus ugdančius mokinių pilietiškumą. | 1.5.1. Mokiniai suvoks save kaip Europos, Pasaulio pilietį. | 2014-2018 m. | G. Šoblickienė, direktoriaus pavaduotojos ugdymui | Projektų lėšos |

**9. PLANO STEBĖSENOS SISTEMA**

Strateginio planavimo grupė pristato strateginį plano įgyvendinimo rezultatus bendruomenei vieną kartą metuose.

Strateginio planavimo grupę sudaro: direktorius, direktoriaus pavaduotojai ugdymui ir ūkiui, metodinių grupių pirmininkai, psichologas.

 Strateginio plano įgyvendinimo stebėsena vykdoma viso jo įgyvendinimo metu. Stebėseną atlieka strateginio plano įgyvendinimo stebėsenos grupė.

 Grupę sudaro:

* Pirmininkas - deleguotas Progimnazijos tarybos atstovas.
* Nariai – progimnazijos savivaldos institucijų (Mokytojų tarybos, Mokinių tarybos) atstovai, veiklos įsivertinimo grupės pirmininkas.

Strateginio plano stebėsenos grupė sudaro darbo tvarką, stebi ir fiksuoja, kaip įgyvendinamas strateginis planas ir teikia pasiūlymus

strateginio planavimo grupei, kuri kiekvienų metų rugsėjo mėnesį koreguoja strateginį planą.